Diari Oficial de la Generalitat Valenciana


Sumari del DOGV 5528, del 06-06-2007 (2007/7377)

RESOLUCIÓ de 10 de maig de 2007, de la Direcció General d'Arquitectura, per la qual es renova el reconeixement del distintiu de qualitat de producte Marca CV de Ferralla amb la referència 0701P08/07.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7377


Data del document
:   10-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * indústria de la construcció

RESOLUCIÓ de 10 de maig de 2007, de la Direcció General d'Arquitectura, per la qual es renova el reconeixement del distintiu de qualitat de producte Marca CV de Ferralla amb la referència 0701P08/07. [2007/7377]  
El distintiu de qualitat Marca CV de Ferralla va ser renovat per Resolució de 10 de maig de 2006, del director general d'Arquitectura, amb la referència 07001P08/06  
Francisco Martínez Comes, en nom i representació d'AIDICO, entitat de certificació, ha sol·licitat novament la renovació del reconeixement de la marca CV de Ferralla, de conformitat amb l'Orde 26 d'octubre de 1998, del conseller d'Obres Públiques, Urbanisme i Transports.  
L'expedient per a la renovació del reconeixement de la Marca CV de Ferralla s'ha tramitat de conformitat amb l'anterior Orde i el Decret 164/1998, de 6 d'octubre, del Govern Valencià, i hi consta que s'han complit tots els requisits reglamentats.  
En virtut d'això, i a proposta de la Divisió de Qualitat en l'Edificació, esta Direcció General resol:  
Primer  
Renovar el reconeixement del distintiu de qualitat que atorga AIDICO, entitat de certificació, amb seu en el Parc Tecnològic, avinguda de Benjamin Franklin, 17 de Paterna (València), denominat Marca CV de Ferralla, amb la referència 0701P08/07. El producte se certifica segons les especificacions dels articles 31.1, 31.2, 31.5, 66.1, 66.3, 90.3 i annex 12 de la Instrucció de Formigó Estructural (EHE) i és identificat per a la utilització com a ferralla elaborada amb soldadura resistent, ferralla armada per mitjà d'unions o ferralla armada per mitjà de punts de soldadura.  
Segon  
L'abast del reconeixement de la Marca CV de Ferralla és el que indiquen el Decret 107/1991, de 10 de juny, del Consell de la Generalitat Valenciana, i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, la justificació del control de recepció per a este producte certificat en les obres d'edificació d'habitatges, es realitzarà de conformitat amb la Instrucció núm. 1, de la Direcció General d'Arquitectura i Habitatge de la conselleria d'Obres Públiques, Urbanisme i Transports, publicada en el DOGV núm. 3579, de 9 de setembre de 1999.  
Tercer  
La validesa de reconeixement renovat del distintiu Marca CV de Ferralla serà pel període d'un any natural, comptador a partir de la data de la present resolució, i queda supeditada al compliment de les condicions establides en el Decret 164/1998, de 6 d'octubre, i l'Orde 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho sol·licite l'entitat de certificació.  
Quart  
Qualsevol variació en les condicions que serviren de base per al reconeixement del distintiu Marca CV de Ferralla haurà de ser comunicada a esta Direcció General en el moment en què es produïsca.  
Contra esta resolució, que no posa fi a la via administrativa, es pot interposar recurs d'alçada davant del secretari autonòmic d'Infraestructures, en el termini d'un mes, comptador des de la notificació, d'acord amb el que establix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
La present resolució es publicarà en el Diari Oficial de la Comunitat Valenciana, per a coneixement general.  
València, 10 de maig de 2007.- La directora general d'Arquitectura: Mar Martínez Aparicio.